**КП № 98 ДИАГНОСТИКА И ЛЕЧЕНИЕ НА Остро протичащи чревни инфекциозни болести с диаричен синдром**

Минимален болничен престой – 3 дни

**А. При лица над 18 години**

**КОДОВЕ НА БОЛЕСТИ ПО МКБ-10**

|  |
| --- |
| **Тиф и паратиф**  **А01.0 Коремен тиф**  Инфекция, предизвикана от *Salmonella typhi*  **А01.1 Паратиф А**  **А01.2 Паратиф В**  **А01.3 Паратиф С**  **А01.4 Паратиф, неуточнен**  Инфекция, предизвикана от *Salmonella paratyphi* БДУ  **Други салмонелозни инфекции**  ***Включва:*** инфекция (или хранително отравяне), предизвикана от *Salmonella* от всеки серотип, различен от *S. typhi* и *S. paratyphi*  **А02.0 Салмонелозен ентерит**  Салмонелоза  **Шигелоза**  **А03.0 Шигелоза, предизвикана от *Shigella dysenteriae***  Шигелоза група А [дизентерия Shiga-Kruse]  **А03.1 Шигелоза, предизвикана от *Shigella flexneri***  Шигелоза група В  **А03.2 Шигелоза, предизвикана от *Shigella boydii***  Шигелоза група С  **А03.3 Шигелоза, предизвикана от *Shigella sonnei***  Шигелоза група D  **Други бактериални чревни инфекции**  ***Не включва:*** бактериални хранителни отравяния (А05.—)  туберкулозен ентерит (А18.3)  **А04.0 Ентеропатогенна инфекция, предизвикана от *Escherichia coli***  **А04.1 Ентеротоксигенна инфекция, предизвикана от *Escherichia coli***  **А04.2 Ентероинвазивна инфекция, предизвикана от *Escherichia coli***  **А04.3 Ентерохеморагична инфекция, предизвикана от *Escherichia coli***  **А04.4 Други чревни инфекции, предизвикани от *Escherichia coli***  Ентерит, предизвикан от *Escherichia coli* БДУ  **А04.5 Ентерит, предизвикан от *Campylobacter***  **А04.6 Ентерит, предизвикан от *Yersinia enterocolitica***  ***Не включва:*** екстраинтестинална иерсиниоза (А28.2)  **А04.7 Ентероколит, предизвикан от *Clostridium difficile***  **А04.8 Други уточнени бактериални чревни инфекции**  **А04.9 Бактериална чревна инфекция, неуточнена**  Бактериален ентерит БДУ  **Други бактериални хранителни отравяния**  ***Не включва:*** инфекция, предизвикана от *Escherichia coli* (А04.0—А04.4)  листериоза (А32.—)  салмонелозно хранително отравяне и инфек­ция (А02.—)  токсично действие на отровни хранителни продукти (Т61—Т62)  **А05.0 Стафилококово хранително отравяне**  **А05.1 Ботулизъм**  Класическо хранително отравяне, предизвикано от *Clostridium botulinum*  **А05.2 Хранително отравяне, предизвикано от *Clostridium perfringens* [*Clostridium welchii*]**  Некротичен ентерит  Pig-bel  **А05.3 Хранително отравяне, предизвикано от *Vibrio parahaemolyticus***  **A05.4 Хранително отравяне, предизвикано от *Bacillus cereus***  **А05.8 Други уточнени бактериални хранителни отравяния**  **А05.9 Бактериално хранително отравяне, неуточнено**  **Вирусни и други уточнени чревни инфекции**  ***Не включва:*** грип с включване на стомашно-чревния тракт (J10.8, J11.8)  **А08.0 Ротавирусен ентерит**  **А08.1 Остра гастроентеропатия, предизвикана от Norwalk вирус**  Small round structured virus enteritis  **А08.2 Аденовирусен ентерит**  **А08.3 Други вирусни ентерити**  **А08.4 Вирусна чревна инфекция, неуточнена**  Вирусен(-на):  **•** ентерит БДУ  **•** гастроентерит БДУ  **•** гастроентеропатия БДУ  **Бруцелоза**  ***Включва:*** треска:  **•** малтийска  **•** средиземноморска  **•** ундулираща  **А23.0 Бруцелоза, предизвикана от *Brucella melitensis***  **А23.1 Бруцелоза, предизвикана от *Brucella abortus***  **А23.2 Бруцелоза, предизвикана от *Brucella suis***  **А23.3 Бруцелоза, предизвикана от *Brucella canis***  **A23.8 Други форми на бруцелоза** |

**КОДОВЕ НА ОСНОВНИ ПРОЦЕДУРИ**

|  |
| --- |
| **основни диагностични процедури**  **1932 Изследвания на урината**  91920-01 Изследване на уринен седимент  91920-03 Изследване за албумин в урината  Микроалбуминурия  91920-05 Изследване за уробилиноген в урината  91920-06 Изследване на pH на урина  91920-07 Изследване за кетотела в урината  91920-08 Изследване на захар в уринна проба  91920-10 Изследване на относително тегло на урина  91920-17 Изследване за нитрити в урината  **1926 Микробиологични изследвания**  91937-01 Микробиологично/микроскопско изследване на кръв за култура  91937-02 Микробиологично/микроскопско изследване на кръв за култура и чувствителност  91919-05 Микробиологично/микроскопско изследване на проба от долния храносмилателен тракт и/или изпражнения за култура и чувствителност  **1923 Хематологични изследвания**  91910-04 Кръвна картина – поне осем или повече от посочените показатели: хемоглобин, еритроцити, левкоцити, хематокрит, тромбоцити, MCV, MCH, MCHC  **1924 Биохимична изследвания**  по преценка  91910-41 Клинично-химични изследвания за йонограма  **1858 Диагностични тестове, измервания или изследвания, кръв и кръвотворни органи**  13311-00 Измерване на газове на смесена венозна кръв  **1929 Вирусологични изследвания**  91911-19 Други вирусологични изследвания  91922-00 Серологично изследване за HIV 1/2 антитела  91922-01 Серологично изследване на антитела за рубеола при бременни (IgM, IgG)  91922-02 Серологично изследване на IgM антитела за морбили при бременни  91922-03 Серологично изследване на IgM антитела срещу хепатитен А вирус  91922-04 Серологично изследване на HBsAg на хепатитен В вирус  91922-05 Серологично изследване на anti-HBcIgM антитела и HBeAg на хепатитен В вирус  91922-06 Серологично изследване на антитела срещу хепатит С вирус  Извършване в реално време PCR за определяне на HCV-RNA и извършване на гено- (серо-) типизиране за хроничен хепатит C  Определяне на HCV - RNA при остър вирусен хепатит C  91923-10 Изследване за Chlamydia  **1934 Други лабораторни изследвания**  92191-00 Полимеразна верижна реакция за доказване на COVID-19  92191-01 Тест за откриване на антиген на SARS – CoV-2  **основни терапевтични процедури**  **1893 Прилагане на кръв и кръвни продукти**  13706-05 Приложение на човешки имуногрлобулин  Инжектиране или трансфузия на:  • гама глобулин  • имуноглобулин  • Intragam  **1920 Приложение на фармакотерапия**  Прилагане на фармакологични агенти със системен ефект  *Не включва*: прилагане на:  • кръв и кръвни продукти (виж блок [1893])  • фармакологичен агент за:  • анестезия (виж блокове [1333], [1909] и [1910])  • имунизация (виж блокове [1881] до [1884])  • локален ефект (виж Индекс: Инжектиране, по локализация и инжектиране,  по видове, по локализация)  • поведение при ектопична бременност (виж блок [1256])  • поведение при болка (виж блокове [31] до [37] и [60] до [66] и [1552])  • перфузия (виж блок [1886])  • ваксинация (виж блокове [1881] до [1883])  хирургическо прилагане на химиотерапевтични агенти (виж блок[741])  *Забележка*: Последващият списък с приложения е създаден за употреба с кодовете от блок [1920] Прилагане на фармакотерапия  96199-02 Интравенозно приложение на фармакологичен агент, противоинфекциозен агент  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  96199-09 Интравенозно приложение на фармакологичен агент, друг и неспецифичен фармакологичен агент  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  96200-09 Подкожно приложение на фармакологичен агент, друг и неспецифичен фармакологичен агент  96197-09 Мускулно приложение на фармакологичен агент, друг и неспецифичен фармакологичен агент |

**Изискване:** Клиничната пътека се счита за завършена, ако са приложени и отчетени минимум **три основни диагностични процедури**, от които:

1. Едната включва на медико-диагностични изследвания, посочени в блок 1923

„Хематологични изследвания“ (91910-04) и

1. Медико-диагностични изследвания, посочени в блок 1924 „Биохимични изследвания“ (91910-34, 91910-38, 9191041, 13311-00), като 13311-00 и 91910-41 са

задължителни само при ІІІ степен на дехидратация) и

1. Микробиологично изследване на проба от долния храносмилателен тракт и/или изпражнения за култура и чувствителност (91919-05) и една основна терапевтична процедура, посочени в таблица **Кодове на основни процедури.**

**Отчитането на случаите се извършва след вземане на биологичен материал за етиологично изследване**.

Резултатите от микробиологичните/вирусологични/серологични изследвания, получени след дехоспитализацията задължително се прикрепват към ИЗ и стават неразделна негова част, като подлежат на контрол.

Когато се използват кодовете от блок 1923 и 1924, се извършват и кодират всички кодове на изследвания от двата блока и се считат за една основна диагностична процедура за завършване и отчитане на тази КП.

Основна процедура 92191-00 или 92191-01 се осъществява при необходимост и се прилага при диагностициране на COVID-19. Тази процедура се извършва при показания и се отчита като допълнителна диагностична процедура към другите диагностични процедури, посочени във всеки диагностично-лечебен алгоритъм на съответната клинична пътека.

**За всички клинични пътеки, в чийто алгоритъм са включени образни изследвания (рентгенографии, КТ/МРТ и др.), да се има предвид следното:**

**Всички медико-диагностични изследвания се обективизират само с оригинални документи, които задължително се прикрепват към ИЗ.**.

Резултатите от рентгенологичните изследвания се интерпретират от специалист по образна диагностика, съгласно медицински стандарт „Образна диагностика”.

Документът с резултатите от проведени образни изследвания съдържа задължително:

- трите имена и възрастта на пациента;

- датата на изследването;

- вида на изследването;

- получените резултати от изследването и неговото тълкуване;

- подпис на лекаря, извършил изследването.

Фишът се прикрепва към ИЗ.

В случаите, когато резултатите от проведени образни изследвания не могат да останат в болничното лечебно заведение, в ИЗ на пациента следва да се опише точно резултата от проведеното образно изследване, а самите снимки от него се предоставят на пациента срещу подпис в ИЗ.

**І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА**

**Клиничната пътека се изпълнява в обхвата на медицинската специалност "Инфекциозни болести", осъществявана най-малко на първо ниво на компетентност, съгласно медицински стандарт "Инфекциозни болести", от обхвата на медицинската специалност "Инфекциозни болести", осъществявана най-малко на второ ниво на компетентност, съгласно медицински стандарт "Инфекциозни болести" - за лечението на болни със следните кодове на болести по МКБ-10: А01.0; А01.1; А01.2; А01.3; А01.4; А05.1; А05.2; А23.0; А23.1; А23.2; А23.3 и A23.8.** Изискванията за наличие на задължителни звена, апаратура и специалисти са в съответствие с посочения медицински стандарт.

**1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположено на територията му и имащо договор с НЗОК.

|  |
| --- |
| **Задължително звено/медицинска апаратура** |
| 1. Клиника/отделение по инфекциозни болести |
| 2. Клинична лаборатория |
| 3. Образна диагностика - рентгенов апарат за графия |

**2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури дейността на съответното задължително звено чрез договор с друго лечебно заведение на територията на населеното място, което отговаря на изискванията за апаратура, оборудване и специалисти за тази КП и има договор с НЗОК.

|  |
| --- |
| **Задължително звено/медицинска апаратура** |
| 1. КАТ или МРТ – на територията на населеното място с осигурен достъп за болницата 24 часа в денонощието |
| 2. Клинична патология – на територията на областта |
| 3. Микробиологична лаборатория- на територията на областта |

**3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.**

- един лекар със специалност по инфекциозни болести;

- лекар със специалност по клинична лаборатория;

- лекар със специалност по образна диагностика.

**ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ**

1. **ИНДИКАЦИИ ЗА ХОСПИТАЛИЗАЦИЯ**

**Диагностика и лечение на пациенти с чревни инфекциозни заболявания при:**

* клинични и параклинични данни за дехидратация ІІ и ІІІ степен;
* влошаване на състоянието при проведено амбулаторното лечение или при установен етиологичен причинител;
* клинични и епидемиологични данни за инфекциозна диария при невъзможност за доказване на етиологичния агент;
* хемоколит при установен етиологичен причинител;
* наличие на проблемни хронични заболявания и състояния при установен етиологичен причинител (диабет, ССН, ХБН, кахексия, хронични хепатопатии, хеморагии, неоплазми, колагенози, дебилност, вродени или придобити имунодефицитни състояния).

**2. ДИАГНОСТИЧНО - ЛЕЧЕБЕН АЛГОРИТЪМ.**

**ДИАГНОСТИЧНО – ЛЕЧЕБНИЯТ АЛГОРИТЪМ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.**

**Незабавен прием и изготвяне на диагностично-лечебен план.**

Вземане на биологичен материал за фекална проба се извършва до 24 часа от началото на хоспитализацията. Вземане на биологичен материал за всички останали изследвания се извършва до края на болничния престой. Контролни медико-диагностични изследвания се извършват до края на болничния престой.

**Клинични критерии за І, ІІ и ІІІ степен на дехидратация**

***При І-ва степен*** (дефицит на течност до 5% от наличното тегло) общото състояние е незначително увредено, болните имат жажда, устната лигавица е суховата, кожата е с леко намален тургур и еластичност – хоспитализират се само пациенти с тежки придружаващи заболявания

***При ІІ-ра степен*** (дефицит на течности от 5 до 10% от тегло) – кожата е бледа или бледосива, с намален тургур и еластичност. Лицето е с изострени черти, подкръжени очи, фонтанелата е под нивото на черепните кости, езикът е сух, гласът е дрезгав и слаб. Болните са с крампи на прасците, възбудени, неспокойни, но по-често сънливи, унесени, с тахикардия, хипотония, лошо напълнен периферен пулс и олигурия.

***При ІІІ-та******степен*** (дефицит на течности над 10% от теглото) болните са с фиксиран поглед в прострация или ступор. Кожата е суха, студена и марморирана с рязко намален тургур и еластичност, корнеите са сухи, гласът – афоничен, пулсът е мек, филиформен, едва доловим, а артериалното налягане е с ниски стойности до невъзможност да бъде измерено. Болните са с хипотермия и анурия - картина на хиповолемичен шок.

**Индикации за провеждане на лечение в интензивна структура на инфекциозно отделение/клиника:**

- шок;

- остра бъбречна недостатъчност;

- некомпенсирана метаболитна ацидоза при ВЕ**<**-10, рН < 7.2;

- температура 36º С < t >39º С;

- серумен натрий - под 120 или над 150 mmol/l;

- серумен калий - под 3 или над 6 mmol/l;

- симптоми от страна на ЦНС;

- чревна пареза или парализа;

- дисеминирана интравазална коагулопатия;

- данни за извънчревна локализация на болестния процес - сепсис, септичен артрит, менингит, мезаденит;

- придружаващи тежки заболявания.

**ПРИНЦИПИ ЗА ТЕРАПИЯ НА ОСТРИ ИНФЕКЦИОЗНИ ДИАРИИ**

Лечението на пациенти с остри инфекциозни диарии започва веднага след хоспитализацията. Патогенетичната, рехидратираща терапия започва незабавно, а етиологичната – след вземане на материали за микробиологично изследване.

**1) Патогенетичната терапия** е задължителна, а в много случаи и животоспасяваща. При състояние на хиповолемичен шок е с неотложна спешност.

**2) Симптоматична терапия** - лекарствени средства, регулиращи равновесието на чревната микрофлора (пробиотици); антидиарийни антисекреторни средства; спазмолитици и антипиретици.

**3) Диетична терапия** – сухар, обикновени бисквити, солети, ориз, печени ябълки. При овладяване на диарийния синдром преминаване към обичайното хранене.

**4) Етиологична терапия.**

Оптималната антибиотична терапия е съобразена с антибиограмата на изолирания етиологичен агент. Това изисква технологично време 48-72ч. (изчакване резултатите от копрокултурата и антибиограма на изолата), а и преобладаващата част от бактериалните ентероколити остават етиологично неразшифровани. Ето защо по преценка се започва с емпирична антибактериална терапия.

Началната емпирична терапия се базира на клинико-епидемиологичните данни, презумцията за най-вероятния етиологичен агент, актуалните данни за неговата антибактериална чувствителност и конкретния болен.

Антибактериалната терапия започва след вземане на копрокултура (уро-/хемокултура). Според особеностите на заболяването при конкретния болен може да включва един или повече антибактериални препарата, прилагани перорално, парентерално или комбинирано. Продължителността зависи от клиничното повлияване и най-често е 5-7 дни.

При пациентите с хранителни интоксикации (стафилококови, салмонелни) вирусни гастроентерити, антибиотична терапия не е необходима, освен в случаите описани по-долу.

**Антибактериална терапия Коремен тиф и Паратиф А и В**

*Диагнозата* се подозира при висока и продължителна температура (повече от 6-8 дни), увредено общо състояние, замъглено съзнание, хепатоспленомегалия, относителна брадикардия, обрив. При паратиф А има по-често остро начало, често с катар на горни дихателни пътища (КГДП) и диариен синдром. Паратиф В може да протече като хранителна токсикоинфекция, сепсис или септикопиемия.

*Антибактериална терапия.*

Продължителност на антибактериалната терапия - 10-14 дни (6 дни след нормализиране на температурата).

**Антибактериална терапия при салмонелен гастроентерит**

*Диагнозата се подозира* при анамнестични данни за консумация на яйца, риба, месни пастети, месни и по-рядко млечни хранителни продукти, остро начало на заболяването с токсикоинфекциозен синдром (ТИС) и обилни течни зелени изпражнения с примеси от слуз и по-рядко кръв.

*Антибиотично лечение при стомашно-чревните форми* по принцип **не се прилага**, **освен при:**

- старческа възраст и имунокомпрометирани;

- пациенти с тежко клинично протичане на заболяването;

- пациенти с предполагаема генерализация на процеса;

- болни с тежки придружаващи заболявания.

При започване на антибактериална терапия, след преценка на нейната необходимост при възрастни се прилагат хинолони, аминогликозиди, TSM или цефалоспорини II генерация.

Антибактериалната терапия е задължителна при генерализираните и висцералните клинични форми, където се прилагат цефалоспорини ІІІ генерация и други стратегически антибиотици. При най-тежките клинични варианти или обременен преморбиден фон те могат да бъдат антибиотици на първи избор.

Продължителност на антибиотичния курс – според клиничното повлияване.

**Антибактерилна терапия при шигелоза**

*Диагнозата* се подозира при наличие на колитен, хемоколитен и токсиинфекциозен синдром.

Шигелите са много неустойчиви на външни условия, загиват бързо в депонирани изпражнения, в консервант на Тиге остават жизнеспособни 10-15 часа. За да се избегнат фалшиво отрицателните копрокултури при пациенти с шигелоза, фекалната проба се взема веднага след дефекация или от ректума на пациента и се транспортира спешно до съответната микробиологична лаборатория.

*Антибактериална терапия:* използват се перорални химиотерапевтици.

**Антибактериална терапия при колиентерити**

Колиентеритите са заболявания, които се срещат предимно при кърмачета (недоносени, хипотрофични, новородени). Рядко боледуват по-големи деца и възрастни. Заболяването най-често се предизвиква от ентеро-патогенни E Coli.

*Ентеротоксигенните* E.coli предизвикват холероподобна диария при деца и възрастни (диария на пътуващите).

*Ентероинвазивните* E.coli предизвикват заболявания, клинично неразличими от шигелоза.

*Ентерохеморагичните* E.coli предизвикват спорадични и епидемични хемоколити, хеморагичнонекротичен колит и хемолитикоуремичен синдром.

Могат да се развият генерализирани форми (сепсис, септикопиемия, менингити, менингоенцефалити) и екстраинтестинални възпалителни процеси.

Етиологичното лечение е съобразено с антибиограмата на изолата и клиничната форма. Използват се същите антибиотици и химиотерапевтици, посочени при салмонелози и шигелози в съответните възрасти.

**Антибактериално лечение при кампилобактериоза**

*Диагнозата се предполага* при данни за консумация на сурово мляко или месо с недостатъчна термична обработка или контакт с животни (особено ако те са с диария), съчетани с ТИС и ентероколит. Диарийният синдром е представен с многократни изхождания на течни зелени изпражнения, с примеси от слуз, слуз и кръв, а понякога и гной.

*Антибактериална терапия:*

Средство на избор при възрастни са макролидите.

Алтернативни препарати са флуорохинолони и тетрациклини (при лица над 7 години).

**Антибактериално лечение при йерсиниози**

*Диагнозата се подозира* при данни за контакт с кучета, свине, консумация на непастьоризирани млека, месни храни без достатъчна термична обработка и клиничната картина на ентерит и екзантем. Заболяването протича с разнообразни органни поражения – мезентериален лимфаденит, артрити, абсцеси, холецистит, менингит. Обичайна е хепато- и спленомегалията. Често по кожата се проявява обрив (точковиден, макулопапулозен, хеморагичен), предимно около ставите.

*Етиологичното лечение* се провежда с: тетрациклини, аминоглюкозиди и макролиди.

Алтернативни антибиотици: цефалоспорини ІІ и ІІІ генерация, флуорохинолони и TMS.

**Псевдомембранозен (Сlostridium difficile) колит**

Заболяването протича с ТИС, диария, левкоцитоза и хипоалбуминемия. C.difficilaе може да колонизира стомашночревния тракт само, ако ендогенната чревна флора е увредена. Най-често причина за чревна дисбактериоза са: антибиотично лечение (Ampicillin и други пеницилинови деривати, линкозамини, цефалоспорини ІІІ генерация, по-рядко aминогликозиди, макролиди, хинолони, котримоксазол), антинеопластични средства, други чревни патогени, обширни чревни операции, уремия.

*Диагнозата се подозира* при пациенти с диария и антибиотична терапия в момента или в предходните 30 дни, особено ако е ползвана комбинация от широкоспектърни антибиотици независимо от начина на приложение.

*Етиологично лечение*. Изключително важно е възстановяването на нормалната чревна флора.

**Вирусни гастроентерити**

*Диагнозата се подозира* при взрив от гастроентерити (с бактериологично отрицателни резултати), придружени от КГДП.

Етиологично лечение няма. Основна е патогенетичната терапия и диетичен режим (без лактозни млека).

**Стафилококово хранително отравяне**

*Диагнозата се подозира* при остър гастрит или гастроентерит (в 50%), с подчертана склонност към колапс при субфебрилитет. Настъпва най-често след консумиране на храни, богати на захар, сол и белтъци.

Лечение – патогенетично, симптоматично и диетично.

**Хранително отравяне от Вacillus cereus**

Възниква най-често след консумация на студен ориз в китайските ресторанти. Лечение – патогенетично, симптоматично и диетично.

**Хранително отравяне от Сlostridium perfingens**

Протича с картината на остър ентерит, хеморагично-некротичен ентерит с много силни коремни болки и нерядко шоково състояние.

*Етиологично лечение*: средство на избор Penicillin.

Алтернативни препарати – химиотерапевтици.

**Ботулизъм**

Епидемиология – консумация на консервирани храни и продукти. Офталмо-плегичен синдром, булбарна симптоматика, диариен синдром и др.

**Серотерапия и профилактични мерки**

- пълна и точна анамнеза за реактивността на пациента спрямо серуми и алергични прояви;

- проверка за поносимост към конкретния серум, който ще се прилага;

- 0,1 мл серум разреден в 100 мл физиологичен разтвор - интрадермално инжектиране; след 30 мин се отчита реакция.

При липса на реакция:

Серумът се инжектира на няколко пъти - 0,5мл, след 30 мин - 1,0 мл, след 30 мин - 2,5 мл, след това цялото дозирано количество.

При наличие на реакция:

Провежда се метода на десенсибилизация по **метода на Безредка**.

**Хранителни токсикоинфекции предизвикани от Аerobacter aerogenes, Рroteus, Vibrio parahaemolyticus, Vibrio vulnificaus**

Трудно се диференцират по клинични данни. Лечение – патогенетично, симптоматично и диетично.

**Антибактериална терапия при Бруцелоза**

При епидемиологични данни за контакт с животни. Наблюдава се продължително неясно фебрилно състояние, хепатоспленомегалия, нормоцитоза и ускорено СУЕ.

- тетрациклини;

- хинолони.

**Здравни грижи,** съгласно Наредба № 1 от 8.02.2011 г. за професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно.

**ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО.**

**ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВОТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.**

**3. ПОСТАВЯНЕ НА ОКОНЧАТЕЛНА ДИАГНОЗА.**

Окончателната диагнозасе поставя на базата на клинико-епидемиологична, микробиологична, вирусологична и серологична диагностика.

**4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.**

**Диагностични, лечебни и рехабилитационни дейности и услуги при дехоспитализацията:**

Контрол на здравното състояние на пациента и медицинско заключение за липса на медицински риск от приключване на болничното лечение въз основа на обективни данни за стабилно общо състояние (клинични/параклинични) и:

Индикации за дехоспитализация при хранителни интоксикации и вирусни гастроентерити:

- овладян диариен синдром;

- трайна липса на фебрилитет (поне 2 дни);

- положителна динамика в клинико-лабораторни показатели;

- наличие на обективни данни за клинично подобрение;

- след документирано взет биологичен материал.

При остра инфекциозна диария с бактериален причинител, пациентът се дехоспитализира клинично здрав и след назначаване на необходимите контролни микробиологични изследвания, съгласно инструкциите на МЗ за борба със заразните болести. Случаят може да се отчете и преди получаване на резултатите.

Резултатите от контролните бактериологични изследвания, получени след дехоспитализацията задължително се прикрепват към ИЗ и стават неразделна негова част, като подлежат на контрол.

**При наличие на активен диариен синдром с дехидратация II-III степен и различен етиологичен причинител: салмонела, шигела, кампилобактер, клостридиум, когато той може да бъде установен, се допуска повторна хоспитализация в рамките на един отчетен период, но не по-вече от 1% от общия брой за същото лечебно заведение и за същия отчетен период.**

**Довършване на лечебния процес и проследяване**

В цената на клиничната пътека влизат до два контролни прегледа при явяване на пациента в рамките на един месец след изписване и задължително записани в епикризата.

Контролните прегледи след изписване на пациента се отразяват в специален дневник/журнал за прегледи, който се съхранява в диагностично-консултативния блок на лечебното заведение – изпълнител на болнична помощ.

При диагноза включена в Наредба № 8 от 2016 г. за профилактичните прегледи и диспансеризацията, пациентът се насочва за диспансерно наблюдение, съгласно изискванията на същата.

**5. МЕДИЦИНСКА ЕКСПЕРТИЗА НА РАБОТОСПОСОБНОСТТА** – извършва се съгласно Наредба за медицинската експертиза на работоспособността.

**КП № 98 ДИАГНОСТИКА И ЛЕЧЕНИЕ НА Остро протичащи чревни инфекциозни болести с диаричен синдром**

Минимален болничен престой – 3 дни

Минимален болничен престой при шок – 2 дни

**Б. При лица под 18 години**

**КОДОВЕ НА БОЛЕСТИ ПО МКБ-10**

|  |
| --- |
| **Тиф и паратиф**  **А01.0 Коремен тиф**  Инфекция, предизвикана от *Salmonella typhi*  **А01.1 Паратиф А**  **А01.2 Паратиф В**  **А01.3 Паратиф С**  **А01.4 Паратиф, неуточнен**  Инфекция, предизвикана от *Salmonella paratyphi* БДУ  **Други салмонелозни инфекции**  ***Включва:*** инфекция (или хранително отравяне), предизвикана от *Salmonella* от всеки серотип, различен от *S. typhi* и *S. paratyphi*  **А02.0 Салмонелозен ентерит**  Салмонелоза  **Шигелоза**  **А03.0 Шигелоза, предизвикана от *Shigella dysenteriae***  Шигелоза група А [дизентерия Shiga-Kruse]  **А03.1 Шигелоза, предизвикана от *Shigella flexneri***  Шигелоза група В  **А03.2 Шигелоза, предизвикана от *Shigella boydii***  Шигелоза група С  **А03.3 Шигелоза, предизвикана от *Shigella sonnei***  Шигелоза група D  **Други бактериални чревни инфекции**  ***Не включва:*** бактериални хранителни отравяния (А05.—)  туберкулозен ентерит (А18.3)  **А04.0 Ентеропатогенна инфекция, предизвикана от *Escherichia coli***  **А04.1 Ентеротоксигенна инфекция, предизвикана от *Escherichia coli***  **А04.2 Ентероинвазивна инфекция, предизвикана от *Escherichia coli***  **А04.3 Ентерохеморагична инфекция, предизвикана от *Escherichia coli***  **А04.4 Други чревни инфекции, предизвикани от *Escherichia coli***  Ентерит, предизвикан от *Escherichia coli* БДУ  **А04.5 Ентерит, предизвикан от *Campylobacter***  **А04.6 Ентерит, предизвикан от *Yersinia enterocolitica***  ***Не включва:*** екстраинтестинална иерсиниоза (А28.2)  **А04.7 Ентероколит, предизвикан от *Clostridium difficile***  **А04.8 Други уточнени бактериални чревни инфекции**  **А04.9 Бактериална чревна инфекция, неуточнена**  Бактериален ентерит БДУ  **Други бактериални хранителни отравяния**  ***Не включва:*** инфекция, предизвикана от *Escherichia coli* (А04.0—А04.4)  листериоза (А32.—)  салмонелозно хранително отравяне и инфек­ция (А02.—)  токсично действие на отровни хранителни продукти (Т61—Т62)  **А05.0 Стафилококово хранително отравяне**  **А05.1 Ботулизъм**  Класическо хранително отравяне, предизвикано от *Clostridium botulinum*  **А05.2 Хранително отравяне, предизвикано от *Clostridium perfringens* [*Clostridium welchii*]**  Некротичен ентерит  Pig-bel  **А05.3 Хранително отравяне, предизвикано от *Vibrio parahaemolyticus***  **A05.4 Хранително отравяне, предизвикано от *Bacillus cereus***  **А05.8 Други уточнени бактериални хранителни отравяния**  **А05.9 Бактериално хранително отравяне, неуточнено**  **Вирусни и други уточнени чревни инфекции**  ***Не включва:*** грип с включване на стомашно-чревния тракт (J10.8, J11.8)  **А08.0 Ротавирусен ентерит**  **А08.1 Остра гастроентеропатия, предизвикана от Norwalk вирус**  Small round structured virus enteritis  **А08.2 Аденовирусен ентерит**  **А08.3 Други вирусни ентерити**  **А08.4 Вирусна чревна инфекция, неуточнена**  Вирусен(-на):  **•** ентерит БДУ  **•** гастроентерит БДУ  **•** гастроентеропатия БДУ  **Бруцелоза**  ***Включва:*** треска:  **•** малтийска  **•** средиземноморска  **•** ундулираща  **А23.0 Бруцелоза, предизвикана от *Brucella melitensis***  **А23.1 Бруцелоза, предизвикана от *Brucella abortus***  **А23.2 Бруцелоза, предизвикана от *Brucella suis***  **А23.3 Бруцелоза, предизвикана от *Brucella canis***  **A23.8 Други форми на бруцелоза** |

**КОДОВЕ НА ОСНОВНИ ПРОЦЕДУРИ**

|  |
| --- |
| **основни диагностични процедури**  **1932 Изследвания на урината**  91920-01 Изследване на уринен седимент  91920-03 Изследване за албумин в урината  Микроалбуминурия  91920-05 Изследване за уробилиноген в урината  91920-06 Изследване на pH на урина  91920-07 Изследване за кетотела в урината  91920-08 Изследване на захар в уринна проба  91920-10 Изследване на относително тегло на урина  91920-17 Изследване за нитрити в урината  **1926 Микробиологични изследвания**  91937-01 Микробиологично/микроскопско изследване на кръв за култура  91937-02 Микробиологично/микроскопско изследване на кръв за култура и чувствителност  91919-05 Микробиологично/микроскопско изследване на проба от долния храносмилателен тракт и/или изпражнения за култура и чувствителност  **1923 Хематологични изследвания**  91910-04 Кръвна картина – поне осем или повече от посочените показатели: хемоглобин, еритроцити, левкоцити, хематокрит, тромбоцити, MCV, MCH, MCHC  **1924 Биохимична изследвания**  по преценка  91910-34 Клинично-химични изследвания за Калций  91910-38 Клинично-химични изследвания за хлориди  91910-41 Клинично-химични изследвания за йонограма  **1858 Диагностични тестове, измервания или изследвания, кръв и кръвотворни органи**  13311-00 Измерване на газове на смесена венозна кръв  **1929 Вирусологични изследвания**  91911-19 Други вирусологични изследвания  91922-00 Серологично изследване за HIV 1/2 антитела  91922-01 Серологично изследване на антитела за рубеола при бременни (IgM, IgG)  91922-02 Серологично изследване на IgM антитела за морбили при бременни  91922-03 Серологично изследване на IgM антитела срещу хепатитен А вирус  91922-04 Серологично изследване на HBsAg на хепатитен В вирус  91922-05 Серологично изследване на anti-HBcIgM антитела и HBeAg на хепатитен В вирус  91922-06 Серологично изследване на антитела срещу хепатит С вирус  Извършване в реално време PCR за определяне на HCV-RNA и извършване на гено- (серо-) типизиране за хроничен хепатит C  Определяне на HCV - RNA при остър вирусен хепатит C  91923-10 Изследване за Chlamydia  **1934 Други лабораторни изследвания**  92191-00 Полимеразна верижна реакция за доказване на COVID-19  92191-01 Тест за откриване на антиген на SARS – CoV-2  **основни терапевтични процедури**  **1893 Прилагане на кръв и кръвни продукти**  13706-05 Приложение на човешки имуноглобулин  Инжектиране или трансфузия на:  • гама глобулин  • имуноглобулин  • Intragam  **1920 Приложение на фармакотерапия**  Прилагане на фармакологични агенти със системен ефект  *Не включва*: прилагане на:  • кръв и кръвни продукти (виж блок [1893])  • фармакологичен агент за:  • анестезия (виж блокове [1333], [1909] и [1910])  • имунизация (виж блокове [1881] до [1884])  • локален ефект (виж Индекс: Инжектиране, по локализация и инжектиране,  по видове, по локализация)  • поведение при ектопична бременност (виж блок [1256])  • поведение при болка (виж блокове [31] до [37] и [60] до [66] и [1552])  • перфузия (виж блок [1886])  • ваксинация (виж блокове [1881] до [1883])  хирургическо прилагане на химиотерапевтични агенти (виж блок[741])  *Забележка*: Последващият списък с приложения е създаден за употреба с кодовете от блок [1920] Прилагане на фармакотерапия  96199-02 Интравенозно приложение на фармакологичен агент, противоинфекциозен агент  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  96199-09 Интравенозно приложение на фармакологичен агент, друг и неспецифичен фармакологичен агент  *Виж допълнителни знаци*  Прилагане на фармакологичен агент чрез:  • инфузионен порт  • Port-A-Cath  • резервоар (подкожен)  • устройство за съдов достъп  • венозен катетър  *Кодирай също когато е направена:*  • поставяне, изваждане или ревизия на устройство за съдов достъп (виж блок [766])  • зареждане на устройство за доставяне на медикаменти (96209 [1920])  *Не включва*: хирургична катетеризация с прилагане на химиотерапевтичен агент (виж блок [741])  96200-09 Подкожно приложение на фармакологичен агент, друг и неспецифичен фармакологичен агент  96197-09 Мускулно приложение на фармакологичен агент, друг и неспецифичен фармакологичен агент |

**Изискване:** Клиничната пътека се счита за завършена, ако са приложени и отчетени минимум три основни диагностични процедури, от които:

1. Едната включва на медико-диагностични изследвания, посочени в блок 1923 „Хематологични изследвания“ (91910-04) и

2. Медико-диагностични изследвания, посочени в блок 1924 „Биохимични изследвания“ (91910-34, 91910-38, 9191041, 13311-00), като 13311-00 и 91910-41 са

задължителни само при ІІІ степен на дехидратация) и

3. Микробирлогично изследване на проба от долния храносмилателен тракт и/или изпражнения за култура и чувствителност (91919-05) и една основна терапевтична процедура, посочени в таблица **Кодове на основни процедури.**

**За деца до 5 годишна възраст** клиничната пътека се счита за завършена, ако са приложени и отчетени минимум три основни диагностични процедури, като задължителни са кодовете, посочени в блок 1923 (91910-04) и блок 1924 (91910-34, 91910-38, 91910-41, 13311-00), като 13311-00 и 91910-41 се изследват задължително при ІІІ степен на дехидратация); Микробиологично изследване (91919-05) и Вирусологично изследване (91911-19) (за ротавируси) и една основна терапевтична процедура, посочени в блок **Кодове на основни процедури.**

Когато се използват кодовете от блок 1923 и 1924, се извършват и кодират всички кодове на изследвания от двата блока и се считат за една основна диагностична процедура за завършване и отчитане на тази КП.

При отчитане на клиничната пътека с кодове от блок 1923 и блок 1924 е задължително отчитането на код 91910-04; останалите процедури се извършват и отчитат по преценка.

Когато се използват кодовете от блок 1932, се извършват и кодират кодове от блока, като всички кодове на изследвания се считат за една основна диагностична процедура за завършване и отчитане на тази КП.

**Отчитането на случаите се извършва след вземане на биологичен материал за етиологично изследване**.

Резултатите от микробиологичните/вирусологични/серологични изследвания, получени след дехоспитализацията задължително се прикрепват към ИЗ и стават неразделна негова част, като подлежат на контрол.

Основна процедура 92191-00 или 92191-01 се осъществява при необходимост и се прилага при диагностициране на COVID-19. Тази процедура се извършва при показания и се отчита като допълнителна диагностична процедура към другите диагностични процедури, посочени във всеки диагностично-лечебен алгоритъм на съответната клинична пътека.

**За всички клинични пътеки, в чийто алгоритъм са включени образни изследвания (рентгенографии, КТ/МРТ и др.), да се има предвид следното:**

**Всички медико-диагностични изследвания се обективизират само с оригинални документи, които задължително се прикрепват към ИЗ.**

Резултатите от рентгенологичните изследвания се интерпретират от специалист по образна диагностика, съгласно медицински стандарт „Образна диагностика”.

Документът с резултатите от проведени образни изследвания съдържа задължително:

- трите имена и възрастта на пациента;

- датата на изследването;

- вида на изследването;

- получените резултати от изследването и неговото тълкуване;

- подпис на лекаря, извършил изследването.

Фишът се прикрепва към ИЗ.

В случаите, когато резултатите от проведени образни изследвания не могат да останат в болничното лечебно заведение, в ИЗ на пациента следва да се опише точно резултата от проведеното образно изследване, а самите снимки от него се предоставят на пациента срещу подпис в ИЗ.

**І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА**

**Клиничната пътека се изпълнява в обхвата на медицинската специалност "Инфекциозни болести", осъществявана най-малко на първо ниво на компетентност, съгласно медицински стандарт "Инфекциозни болести", от обхвата на медицинската специалност "Неонатология", осъществявана най-малко на второ ниво на компетентност, съгласно медицински стандарт "Неонатология", от обхвата на медицинската специалност "Инфекциозни болести", осъществявана най-малко на второ ниво на компетентност, съгласно медицински стандарт "Инфекциозни болести" - за лечението на болни със следните кодове на болести по МКБ-10: А01.0; А01.1; А01.2; А01.3; А01.4; А05.1; А05.2; А23.0; А23.1; А23.2; А23.3 и A23.8.** Изискванията за наличие на задължителни звена, апаратура и специалисти са в съответствие с посочените медицински стандарти**.**

**1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположено на територията му и имащо договор с НЗОК.

|  |
| --- |
| **Задължително звено/медицинска апаратура** |
| 1. Клиника/отделение по инфекциозни болести  или  Болница разполагаща с инфекциозна клиника/отделение. Болните могат да бъдат хоспитализирани в клиника/отделение по детски болести с разкрит сектор за изолация на инфекциозно болни (със самостоятелен санитарен възел), когато в населеното място няма разкрита инфекциозна клиника или отделение.  или  Неонатологична клиника/отделение - за новородени до 28-ия ден след раждането |
| 2. Клинична лаборатория |
| 3. Образна диагностика - рентгенов апарат за графия |

**2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури дейността на съответното задължително звено чрез договор с друго лечебно заведение на територията на населеното място, което отговаря на изискванията за апаратура, оборудване и специалисти за тази КП и има договор с НЗОК.

|  |
| --- |
| **Задължително звено/медицинска апаратура** |
| 1. КАТ или МРТ – на територията на населеното място с осигурен достъп за болницата 24 часа в денонощието |
| 2. Клинична патология – на територията на областта |
| 3. Микробиологична лаборатория - на територията на областта |

**3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.**

**Блок 1. Необходими специалисти за лечение на пациенти на възраст под 18 години:**

- лекар със специалност по инфекциозни болести

или

лекар със специалност по детски болести, при задължително документирана консултация от специалист по инфекциозни болести;

- лекар със специалност по клинична лаборатория;

- лекар със специалност по образна диагностика.

При необходимост се провежда консултация с лекар със специалност по детски болести, която се отразява в ИЗ.

**Блок 2. Необходими специалисти за възрастта до 28-ия ден от раждането (съгласно медицински стандарт по “Неонатология”):**

- лекар със специалност по неонатология при задължително документирана консултация от специалист по инфекциозни болести;

- лекар със специалност по клинична лаборатория.

**ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ**

1. **ИНДИКАЦИИ ЗА ХОСПИТАЛИЗАЦИЯ**

**Диагностика и лечение на пациенти с чревни инфекциозни заболявания при:**

* клинични и параклинични данни за дехидратация ІІ и ІІІ степен;
* влошаване на състоянието при проведено амбулаторното лечение или при установен етиологичен причинител;
* клинични и епидемиологични данни за инфекциозна диария при невъзможност за доказване на етиологичния агент;
* хемоколит при установен етиологичен причинител;
* наличие на проблемни хронични заболявания и състояния при установен етиологичен причинител (диабет, ССН, ХБН, кахексия, хронични хепатопатии, хеморагии, неоплазми, колагенози, дебилност, вродени или придобити имунодефицитни състояния).

1. **ДИАГНОСТИЧНО - ЛЕЧЕБЕН АЛГОРИТЪМ.**

**ДИАГНОСТИЧНО – ЛЕЧЕБНИЯТ АЛГОРИТЪМ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.**

**Незабавен прием и изготвяне на диагностично-лечебен план.**

Вземане на биологичен материал за фекална проба се извършва до 24 час от началото на хоспитализацията. Вземане на биологичен материал за всички останали изследвания се извършва до края на болничния престой. Контролни медико-диагностични изследвания се извършват до края на болничния престой.

**Клинични критерии за І, ІІ и ІІІ степен на дехидратация**

***При І-ва степен*** (дефицит на течност до 5% от наличното тегло) общото състояние е незначително увредено, болните имат жажда, устната лигавица е суховата, кожата е с леко намален тургур и еластичност – хоспитализират се само пациенти с тежки придружаващи заболявания

***При ІІ-ра степен*** (дефицит на течности от 5 до 10% от тегло) – кожата е бледа или бледосива, с намален тургур и еластичност. Лицето е с изострени черти, подкръжени очи, фонтанелата е под нивото на черепните кости, езикът е сух, гласът е дрезгав и слаб. Болните са с крампи на прасците, възбудени, неспокойни, но по-често сънливи, унесени, с тахикардия, хипотония, лошо напълнен периферен пулс и олигурия.

***При ІІІ-та******степен*** (дефицит на течности над 10% от теглото) болните са с фиксиран поглед в прострация или супор. Кожата е суха, студена и марморирана с рязко намален тургур и еластичност, корнеите са сухи, гласът – афоничен, пулсът е мек, филиформен, едва доловим, а артериалното налягане е с ниски стойности до невъзможност да бъде измерено. Болните са с хипотермия и анурия - картина на хиповолемичен шок.

**Индикации за провеждане на лечение в интензивна структура на инфекциозно отделение/клиника:**

- шок;

- остра бъбречна недостатъчност;

- некомпенсирана метаболитна ацидоза при ВЕ**<**-10, рН < 7.2;

- температура 36º С < t >39º С;

- серумен натрий - под 120 или над 150 mmol/l;

- серумен калий - под 3 или над 6 mmol/l;

- симптоми от страна на ЦНС;

- чревна пареза или парализа;

- дисеминирана интравазална коагулопатия;

- данни за извънчревна локализация на болестния процес - сепсис, септичен артрит, менингит, мезаденит;

- придружаващи тежки заболявания.

**ПРИНЦИПИ ЗА ТЕРАПИЯ НА ОСТРИ ИНФЕКЦИОЗНИ ДИАРИИ**

Лечението на пациенти с остри инфекциозни диарии започва веднага след хоспитализацията. Патогенетичната, рехидратираща терапия започва незабавно, а етиологичната – след вземане на материали за микробиологично изследване.

**1) Патогенетичната терапия** е задължителна, а в много случаи и животоспасяваща. При състояние на хиповолемичен шок е с неотложна спешност.

**2) Симптоматична терапия** - лекарствени средства, регулиращи равновесието на чревната микрофлора (пробиотици); антидиарийни антисекреторни средства; спазмолитици и антипиретици.

**3) Диетична терапия** - при кърмачета на естествено хранене - запазва се същото. При деца на изкуствено хранене се въвеждат диетични храни за специални медицински цели. При по-големи деца – преминаване към обичайното хранене за възрастта.

**4) Етиологична терапия**

Оптималната антибиотична терапия е съобразена с антибиограмата на изолирания етиологичен агент. Това изисква технологично време 48-72ч. (изчакване резултатите от копрокултурата и антибиограма на изолата), а и преобладаващата част от бактериалните ентероколити остават етиологично неразшифровани. Ето защо по преценка се започва с емпирична антибактериална терапия.

Началната емпирична терапия се базира на клинико-епидемиологичните данни, презумцията за най-вероятния етиологичен агент, актуалните данни за неговата антибактериална чувствителност и конкретния болен.

Антибактериалната терапия започва след вземане на копрокултура (уро-/хемокултура). Според особеностите на заболяването при конкретния болен може да включва един или повече антибактериални препарата, прилагани перорално, парентерално или комбинирано. Продължителността зависи от клиничното повлияване и най-често е 5-7 дни.

При пациентите с хранителни интоксикации (стафилококови, салмонелни) вирусни гастроентерити, антибиотичната терапия не е необходима, освен в случаите описани по-долу.

**Антибактериална терапия Коремен тиф и Паратиф А и В**

*Диагнозата* се подозира при висока и продължителна температура (повече от 6-8 дни), увредено общо състояние, замъглено съзнание, хепатоспленомегалия, относителна брадикардия, обрив. При паратиф А има по-често остро начало, често с катар на горни дихателни пътища (КГДП) и диариен синдром. Паратиф В може да протече като хранителна токсикоинфекция, сепсис или септикопиемия.

*Антибактериална терапия:*

Продължителност на антибактериалната терапия - 10-14 дни (6 дни след нормализиране на температурата).

**Антибактериална терапия при салмонелен гастроентерит**

*Диагнозата се подозира* при анамнестични данни за консумация на яйца, риба, месни пастети, месни и по-рядко млечни хранителни продукти, остро начало на заболяването с токсикоинфекциозен синдром (ТИС) и обилни течни зелени изпражнения с примеси от слуз и по-рядко кръв.

*Антибиотично лечение при стомашно-чревните форми* по принцип **не се прилага**, **освен при:**

- имунокомпрометирани пациенти;

- пациенти с тежко клинично протичане на заболяването;

- пациенти с предполагаема генерализация на процеса;

- болни с тежки придружаващи заболявания.

При започване на антибактериална терапия, след преценка на нейната необходимост при възрастни се прилагат хинолони, аминогликозиди, TSM или цефалоспорини II генерация.

Антибактериалната терапия е задължителна при генерализираните и висцералните клинични форми, където се прилагат цефалоспорини ІІІ генерация и други стратегически антибиотици. При най-тежките клинични варианти или обременен преморбиден фон те могат да бъдат антибиотици на първи избор.

Продължителност на антибиотичния курс – според клиничното повлияване.

**Антибактерилна терапия при шигелоза**

*Диагнозата* се подозира при наличие на колитен, хемоколитен и токсиинфекциозен синдром.

Шигелите са много неустойчиви на външни условия, загиват бързо в депонирани изпражнения, в консервант на Тиге остават жизнеспособни 10-15 часа. За да се избегнат фалшиво отрицателните копрокултури при пациенти с шигелоза, фекалната проба се взема веднага след дефекация или от ректума на пациента и се транспортира спешно до съответната микробиологична лаборатория.

*Антибактериалната терапия:* използват се перорални химиотерапевтици.

**Антибактериална терапия при колиентерити**

Колиентеритите са заболявания, които се срещат предимно при кърмачета (недоносени, хипотрофични, новородени). Рядко боледуват по-големи деца и възрастни. Заболяването най-често се предизвиква от ентеро-патогенни E Coli.

*Ентеротоксигенните* E.coli предизвикват холероподобна диария при деца и възрастни (диария на пътуващите).

*Ентероинвазивните* E.coli предизвикват заболявания, клинично неразличими от шигелоза.

*Ентерохеморагичните* E.coli предизвикват спорадични и епидемични хемоколити, хеморагичнонекротичен колит и хемолитикоуремичен синдром.

Могат да се развият генерализирани форми (сепсис, септикопиемия, менингити, менингоенцефалити) и екстраинтестинални възпалителни процеси.

Етиологичното лечение е съобразено с антибиограмата на изолата и клиничната форма.

Използват се същите антибиотици и химиотерапевтици, посочени при салмонелози и шигелози в съответните възрасти.

**Антибактериално лечение при кампилобактериоза**

*Диагнозата се предполага* при данни за консумация на сурово мляко или месо с недостатъчна термична обработка или контакт с животни (особено ако те са с диария), съчетани с ТИС и ентероколит. Диарийният синдром е представен с многократни изхождания на течни зелени изпражнения, с примеси от слуз, слуз и кръв, а понякога и гной.

*Антибактериална терапия:*

Средство на избор при възрастни са макролидите.

Алтернативни препарати са флуорохинолони и тетрациклини (при лица над 7 години).

**Антибактериално лечение при йерсиниози**

*Диагнозата се подозира* при данни за контакт с кучета, свине, консумация на непастьоризирани млека, месни храни без достатъчна термична обработка и клиничната картина на ентерит и екзантем. Заболяването протича с разнообразни органни поражения – мезентериален лимфаденит, артрити, абсцеси, холецистит, менингит. Обичайна е хепато- и спленомегалията. Често по кожата се проявява обрив (точковиден, макулопапулозен, хеморагичен), предимно около ставите.

*Етиологичното лечение* се провежда с: тетрациклини, аминоглюкозиди и макролиди.

Алтернативни антибиотици: цефалоспорини ІІ и ІІІ генерация, флуорохинолони и TMS.

**Псевдомембранозен (Сlostridium difficile) колит**

Заболяването протича с ТИС, диария, левкоцитоза и хипоалбуминемия. C.difficilaе може да колонизира стомашночревния тракт само, ако ендогенната чревна флора е увредена. Най-често причина за чревна дисбактериоза са: антибиотично лечение (полусинтетични и други пеницилинови деривати, линкозамини, цефалоспорини ІІІ генерация, по-рядко aминогликозиди, макролиди, хинолони, котримоксазол), антинеопластични средства, други чревни патогени, обширни чревни операции, уремия.

*Диагнозата се подозира* при пациенти с диария и антибиотична терапия в момента или в предходните 30 дни, особено ако е ползвана комбинация от широкоспектърни антибиотици независимо от начина на приложение.

*Етиологично лечение*. Изключително важно е възстановяване на нормалната чревна флора.

**Вирусни гастроентерити**

*Диагнозата се подозира* при взрив от гастроентерити (с бактериологично отрицателни резултати), придружени от КГДП.

Етиологично лечение няма. Основна е патогенетичната терапия и диетичен режим (без лактозни млека).

**Стафилококово хранително отравяне**

*Диагнозата се подозира* при остър гастрит или гастроентерит (в 50%), с подчертана склонност към колапс при субфебрилитет. Настъпва най-често след консумиране на храни, богати на захар, сол и белтъци.

Лечение – патогенетично, симптоматично и диетично.

**Хранително отравяне от Вacillus cereus**

Възниква най-често след консумация на студен ориз в китайските ресторанти. Лечение – патогенетично, симптоматично и диетично.

**Хранително отравяне от Сlostridium perfingens**

Протича с картината на остър ентерит, хеморагично-некротичен ентерит с много силни коремни болки и нерядко шоково състояние.

*Етиологично лечение*: средство на избор Penicillin.

Алтернативни препарати - химиотерапевтици.

**Ботулизъм**

Епидемиология – консумация на консервирани храни и продукти. Офталмо-плегичен синдром, булбарна симптоматика, диариен синдром и др.

**Серотерапия и профилактични мерки**

- пълна и точна анамнеза за реактивността на пациента спрямо серуми и алергични прояви;

- проверка за поносимост към конкретния серум, който ще се прилага;

- 0,1 мл серум разреден в 100 мл физиологичен разтвор - интрадермално инжектиране; след 30 мин се отчита реакция.

При липса на реакция:

Серумът се инжектира на няколко пъти - 0,5мл, след 30 мин - 1,0 мл, след 30 мин - 2,5 мл, след това цялото дозирано количество.

При наличие на реакция:

Провежда се метода на десенсибилизация по **метода на Безредка**.

**Хранителни токсикоинфекции предизвикани от Аerobacter aerogenes, Рroteus, Vibrio parahaemolyticus, Vibrio vulnificaus**

Трудно се диференцират по клинични данни. Лечение – патогенетично, симптоматично и диетично.

**Антибактериална терапия при Бруцелоза**

При епидемиологични данни за контакт с животни. Наблюдава се продължително неясно фебрилно състояние, хепатоспленомегалия, нормоцитоза и ускорено СУЕ.

- тетрациклини;

- хинолони.

**Здравни грижи,** съгласно Наредба № 1 от 8.02.2011 г. за професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно.

**ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО.**

**ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВОТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.**

**3. ПОСТАВЯНЕ НА ОКОНЧАТЕЛНА ДИАГНОЗА.**

Окончателната диагноза се поставя на базата на клинико-епидемиологична, микробиологична, вирусологична и серологична диагностика.

**4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.**

**Диагностични, лечебни и рехабилитационни дейности и услуги при дехоспитализацията:**

Контрол на здравното състояние на пациента и медицинско заключение за липса на медицински риск от приключване на болничното лечение въз основа на обективни данни за стабилно общо състояние (клинични/параклинични) и:

Индикации за дехоспитализация при хранителни интоксикации и вирусни гастроентерити:

- овладян диариен синдром;

- трайна липса на фебрилитет (поне 2 дни);

- положителна динамика в клинико-лабораторни показатели;

- наличие на обективни данни за клинично подобрение;

- след документирано взет биологичен материал.

При остра инфекциозна диария с бактериален причинител, пациентът се дехоспитализира клинично здрав и след назначаване на необходимите контролни микробиологични изследвания, съгласно инструкциите на МЗ за борба със заразните болести. Случаят може да се отчете и преди получаване на резултатите.

Резултатите от контролните бактериологични изследвания, получени след дехоспитализацията задължително се прикрепват към ИЗ и стават неразделна негова част, като подлежат на контрол.

**При наличие на активен диариен синдром с дехидратация II-III степен и различен етиологичен причинител: салмонела, шигела, кампилобактер, клостридиум, когато той може да бъде установен, се допуска повторна хоспитализация в рамките на един отчетен период, но не по-вече от 1% от общия брой за същото лечебно заведение и за същия отчетен период.**

**Довършване на лечебния процес и проследяване**

В цената на клиничната пътека влизат до два контролни прегледа при явяване на пациента в рамките на един месец след изписване и задължително записани в епикризата.

Контролните прегледи след изписване на пациента се отразяват в специален дневник/журнал за прегледи, който се съхранява в диагностично-консултативния блок на лечебното заведение – изпълнител на болнична помощ.

При диагноза включена в Наредба № 8 от 2016 г. за профилактичните прегледи и диспансеризацията, пациентът се насочва за диспансерно наблюдение, съгласно изискванията на същата.

**5. МЕДИЦИНСКА ЕКСПЕРТИЗА НА РАБОТОСПОСОБНОСТТА** – извършва се съгласно Наредба за медицинската експертиза на работоспособността.

**ІІІ. Документиране на дейностите по клиничната пътека**

**1.** **ХОСПИТАЛИЗАЦИЯТА НА ПАЦИЕНТА** се документира в “*История на заболяването*” (ИЗ) и в част ІІ на *„Направление за хоспитализация/лечение по амбулаторни процедури“ - бл.МЗ-НЗОК №7.*

**2.** **ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ** – в *“История на заболяването”*.

**3. ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:**

*- “История на заболяването”;*

- част ІІІ на *„Направление за хоспитализация/лечение по амбулаторни процедури“ - бл.МЗ-НЗОК №7*;

- епикриза – получава се срещу подпис на пациента (родителя/настойника/попечителя), отразен в ИЗ.

**4. ДЕКЛАРАЦИЯ ЗА ИНФОРМИРАНО СЪГЛАСИЕ** – подписва се от пациента (родителя/настойника/попечителя) и е неразделна част от *“История на заболяването”.*

**ДОКУМЕНТ № 4**

**ИНФОРМАЦИЯ ЗА ПАЦИЕНТА (настойника/Попечителя)**

От Вашия личен лекар и проведената консултация със специалист вече Ви е известно, че имате остро, най-вероятно инфекциозно възпаление на стомашно-чревния тракт.

Тези заболявания могат да бъдат предизвикани от бактерии, вируси и паразити. Възникват най-често след консумация на инфектирана храна, при контакт с болни хора или животни, или клинично здрави носители.

При острите инфекциозни диарии организмът губи големи количества течности и соли с повръщане, диария и от високата температура. Това смущава функционирането на бъбреците, сърцето, кръвоносните съдове и нервната система. Възможно е бързата и тежката загуба на течности и соли да доведе до шок и фатален изход, ако не се предприеме спешно лечение. Освен това, Вие можете да заразите други лица. Ето защо настаняването Ви в специализирано инфекциозно отделение е **абсолютно наложително**. В отделението ще се провежда необходимото лечение за Вашето заболяване.

За пълнота, моля, прочетете процедурите, които ще бъдат извършени във Ваш интерес.

Ще Ви се направят необходимите кръвни, микробиологични или вирусологични изследвания.

Лечението ще включва венозни вливания на медикаменти и стриктно спазване на диета.

Екип от специалисти ще следят Вашето здравословно състояние през целия престой в отделението. Във всеки момент може да се откажете от болничното лечение, но това може да има фатални последици. Необходимо е да изразите писмено желанието си да напуснете отделението и с това освобождавате лекуващия екип от отговорността за Вашето здраве.

Вашите близки могат да посещават клиниката в посочените за това дни и часове и да получат подробна информация за Вашето състояние.